









ПРИЈЕДЛОГ

На основу  члана 39. Закона о локалној самоуправи(''Службени гласник Републике Српске'' број 97/16 и 36/19) и члана 27. Статута града Зворник-пречишћен текст (''Службени гласник града Зворник''  број: 5/17) , Скупштина града Зворник на сједници одржаној _________2020.године   
д о н о с и
О Д Л У К У

о уступању  стамбеног простора на привремено коришћење и управљање
ОШ ''Свети Сава'' Зворник
I
Град Зворник уступа без накнаде  ОШ''Свети Сава''Зворник на привремено коришћење и управљање стамбени простора, у подручном одјељењу Дивич који се налази у Дивичу на земљишту означеном као кп.бр.8331/2 уписаном у пл.бр.4828 КО Зворник.
II
Стамбени простор се уступа ради рјешавања стамбеног питања радника школе, као службени стан.
III
ОШ ''Свети Сава'' Зворник је дужан да са уступљеним станом поступа са пажњом доброг домаћина, да спроводи његово одржавање, чување и намјенско коришћење.
IV
За вријеме привременог коришћења уступљеног стана, привремени корисник је дужан плаћати комуналне услуге, утрошену електричну енергију, гријање и све друге обавезе које  настају приликом коришћења предметног објекта.
V
О уступању пословног објекта сачиниће се уговор који ће у име града Зворник потписати Градоначелник града Зворник.
VI
Ова одлука ступа на снагу осмог дана од дана објављивања у ''Службеном гласнику општине Зворник''.
ОБРАЗЛОЖЕЊЕ УЗ ПРИЈЕДЛОГ ОДЛУКЕ
ПРАВНИ ОСНОВ 

Правни основ за доношење одлуке  је садржан у члану 39. Закона о локалној самоуправи којим је прописано да јединица локалне самоуправе располаже имовином јединице локалне самоуправе.
РАЗЛОЗИ ЗА ДОНОШЕЊЕ 
ОШ''Свети Сава''Зворник поднијела је захтјев скупштини града Зворник да јој се уступи на привремено коришћење стамбени простор описан у приједлогу одлуке за рјешавање стамбеног питања радника школе.
Цијенећи захтјев утврђено је да је исти оправдан, па предлажем скупштини усвајање предложене одлуке.

